हल्दी के लिए एक अच्छा विकल्प क्या हो सकता है?
सब्जी बनाते वक्त हल्दी के उपयोग के विकल्प की बात करें तो उस रूप में हल्दी का कोई विकल्प नहीं है। अगर सेहत के लिए या किसी स्वास्थ्य संबंधी समस्या जैसे - सर्दी-जुकाम या डायबिटीज की बात की जाए तो हल्दी के विकल्प के रूप में अदरक का चुनाव कर सकते हैं। इसमें हल्दी की ही तरह एंटी-इन्फ्लेमेटरी, एंटी-ऑक्सीडेंट और एंटी-डायबिटिक गुण मौजूद होते हैं (1) (44) (45)। वहीं, हल्दी दूध के बदले अदरक चाय का सेवन किया जा सकता है। इसके अलावा, अगर किसी सब्जी में रंग को गहरा करने के लिए हल्दी का विकल्प देखा जाए तो केसर का उपयोग किया जा सकता है। करी पाउडर में भी हल्दी एक मुख्य सामग्री होता है तो चाहे तो करी पाउडर का उपयोग भी सब्जी में किया जा सकता है (21)।